Выру

мини|Ф. Р. Крейцвальд лӱмым нумалше, Тамула ер серыште верланыше парк.
Вы́ру (, вырула Võro, 1917-ше ий марте ) — эстонийысе ола, Выру волостьын да Вырумаа уездын административ рӱдерышт. 

 Верланыме вер 

Выру тӱрысӧ кечывалвел-эрвел Эстонийын акрет лопысо ӧрыштыжӧ, Тамула ерын йӱдвел-эрвел серыштыже верланен. Таллинн марте 215 километр торалык, Тарту марте — 57 километр. Олан кумдыкшо — 14,01  км2.

 Еҥ-влакын чотышт 

Департаментын статистикыже почеш 2018 ий 1-ше январьлан Выру олаште 12022 еҥ илен, 2019 ий 1-ше январьлан — 11859.

 Экономике 

Выру олан экономикыже йӧндартыш, ялозанлык да туризм гыч шога. Йӧнозанлык йӧндартышын кугытшо (20 пашаеҥ деч шукыракан предприятийлаште) 2005-ше ийыште 1,8 млрд крон лийын. Тӱҥ ужаш пушеҥгым ямдылыме да пӧрткӧргысӧ ӱзгар йӧндартыш улеш. 2005-2006 ийлаште кугу предприятий-влакын оксасавыртышт:
 Toftan — 358-436;
 GM Panels — 115-124;
 Wermo — 108-85;
 Antsla-Inno — 232-230.

 Сылныквер-влак 

 Фридрих Рейнгольд Крейцвальдлан шогалтыме памятник да тудын лӱмжым нумалше, Тамула ер серыште верланыше парк;
 Выру ден Роозисаар отром ушышо, Тамула ерын йӱдвел ужашыштыже улшо сакыман кӱвар;
 Фридрих Рейнгольд Крейцвальдын тоштерже;
 Шнуй Екатерина Великомученицан черкыже — 1793 ийыште Екатеринан II пӧлеклыме оксаж дене чоҥымо лютеран черке;  
 Эстон апостол православий Черкын храмже, 1806 ийыште чоҥымо.

 Выру олан палыме еҥ-влакше 
 Верро шкен пансионатыште тӱрлӧ ийлаште Вильгельм Кюхельбекер ден Афанасий Фет немыч тукымвожан руш поэт-влак тунемыныт.
 Выру олаште Навитролла сӱретче шочын. 



Категорий:Эстонийысе олала
Категорий:Выру